CELEX: 32018R1843
Language: bg
Date: 2018-11-23 00:00:00
Title: Регламент за изпълнение (ЕС) 2018/1843 на Комисията от 23 ноември 2018 година за изменение на Регламент (ЕС) 2015/2452 по отношение на обхвата на приложение на образeцa за оповестяване на премиите, претенциите и разходите по държава (Текст от значение за ЕИП.)

26.11.2018   
               
               
                  BG
               
               
                  Официален вестник на Европейския съюз
               
               
                  L 299/2
               
            
         РЕГЛАМЕНТ ЗА ИЗПЪЛНЕНИЕ (ЕС) 2018/1843 НА КОМИСИЯТА
         от 23 ноември 2018 година
         за изменение на Регламент (ЕС) 2015/2452 по отношение на обхвата на приложение на образeцa за оповестяване на премиите, претенциите и разходите по държава
         (текст от значение за ЕИП)
         ЕВРОПЕЙСКАТА КОМИСИЯ,
         като взе предвид Договора за функционирането на Европейския съюз,
         като взе предвид Директива 2009/138/ЕО на Европейския парламент и на Съвета от 25 ноември 2009 г. относно започването и упражняването на застрахователна и презастрахователна дейност (Платежоспособност II) (1), и по-специално член 56 и член 256, параграф 5 от нея,
         като има предвид, че:
         
                     (1)
                  
                  
                     Регламент за изпълнение (ЕС) 2015/2452 на Комисията (2) не определя достатъчно ясно условията, при които застрахователните и презастрахователните предприятия не са задължени да оповестяват образеца, даден в раздел S.05.02. С цел да се позволи на застрахователните и презастрахователните предприятия да определят точно своите задължения, общите коментари в раздел S.05.02 от приложение II и приложение III към посочения регламент следва да бъдат изяснени в това отношение.
                  
               
                     (2)
                  
                  
                     Поради това Регламент за изпълнение (ЕС) 2015/2452 следва да бъде съответно изменен.
                  
               
                     (3)
                  
                  
                     Настоящият регламент е изготвен въз основа на проектите на технически стандарти за изпълнение, представени на Комисията от Европейския орган за застраховане и професионално пенсионно осигуряване.
                  
               
                     (4)
                  
                  
                     Европейският орган за застраховане и професионално пенсионно осигуряване проведе обществени консултации по проектите на техническите стандарти за изпълнение, въз основа на които е изготвен настоящият регламент, анализира потенциалните разходи и ползи и поиска становище от Групата на участниците от сектора на застраховането и презастраховането, създадена с член 37 от Регламент (ЕС) № 1094/2010 на Европейския парламент и на Съвета (3),
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложения II и III към Регламент за изпълнение (ЕС) 2015/2452 се изменят в съответствие с приложението към настоящия регламент.
         
         
            Член 2
            Настоящият регламент влиза в сила на двадесетия ден след деня на публикуването му в Официален вестник на Европейския съюз.
            
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 23 ноември 2018 година.
            
               
                  За Комисията
               
               
                  Председател
               
               Jean-Claude JUNCKER
            
         
         
            (1)  ОВ L 335, 17.12.2009 г., стр. 1.
         
            (2)  Регламент за изпълнение (ЕС) 2015/2452 на Комисията от 2 декември 2015 година за определяне на технически стандарти за изпълнение по отношение на процедурите, форматите и образците за отчета за платежоспособността и финансовото състояние в съответствие с Директива 2009/138/ЕО на Европейския парламент и на Съвета (ОВ L 347, 31.12.2015 г., стр. 1285).
         
            (3)  Регламент (ЕС) № 1094/2010 на Европейския парламент и на Съвета от 24 ноември 2010 г. за създаване на Европейски надзорен орган (Европейски орган за застраховане и професионално пенсионно осигуряване), за изменение на Решение № 716/2009/ЕО и за отмяна на Решение 2009/79/ЕО на Комисията (ОВ L 331, 15.12.2010 г., стр. 48).
      
      
         
            ПРИЛОЖЕНИЕ
            
               1)   
               В приложение II към Регламент за изпълнение (ЕС) 2015/2452, под заглавието „Общи коментари“ в раздел S.05.02 „Премии, претенции и разходи по държава“ първият параграф се заменя със следното:
               „Настоящият раздел се отнася за ежегодното оповестяване на информация на равнище отделно предприятие. Застрахователните и презастрахователните предприятия не са задължени да оповестяват образец S.05.02.01 от приложение I, ако държавата по произход представлява 90 % или повече от общите брутни записани премии.“
            
            
               2)   
               В приложение III към Регламент за изпълнение (ЕС) 2015/2452, под заглавието „Общи коментари“ в раздел S.05.02 „Премии, претенции и разходи по държава“ първият параграф се заменя със следното:
               „Настоящият раздел се отнася за ежегодното оповестяване на информация на равнище група. Участващите застрахователни и презастрахователни предприятия, застрахователни холдинги и смесени финансови холдинги не са задължени да оповестяват образец S.05.02.01 от приложение I, ако държавата по произход представлява 90 % или повече от общите брутни записани премии.“